****

**Република Србија**

**МИНИСТАРСТВО ПРИВРЕДЕ**

**расписује**

**ЈАВНИ ПОЗИВ**

**за доделу бесповратних средстава у оквиру**

**ПРОГРАМА ФИНАНСИЈСКЕ ПОДРШКЕ ПОРОДИЧНИМ ПРЕДУЗЕЋИМА И ПРЕДУЗЕТНИЦИМА У 2025. ГОДИНИ**

Програм финансијске подршке породичним предузећима и предузетницима у 2025. години спроводиМинистарство привреде у сарадњи са Фондом за развој Републике Србије.

Укупно расположива бесповратна средства за спровођење овог програма су 400.000.000,00 динара.

Средства опредељена Програмом намењена су за финансијску подршку породичним микро и малим предузећима и предузетницима, који обављају делатност из области производње и прераде добара, а који испуњавају услове Програма у вези породичног власништва, управљања и запослености чланова породице у том привредном субјекту.

 Привредни субјекти који задовоље услове Програма могу остварити право на финансијску подршку у виду бесповратних средстава у износу до 50% вредности улагања. Преостали износ инвестиционог улагања привредних друштава и предузетника финансираће се из сопствених средстава.

Износ укупно одобрених средства по захтеву може максимално износити 2.000.000 динара~~.~~

 Улагања која се могу финансирати у оквиру овог Програма обухватају:

- куповину машина/опреме/делова за машине и специјализованих алата, нове рачунарске опреме, софтверске лиценце;

- куповину машинa и опремe за унапређење енергетске ефикасности и еколошких аспеката производње;

 - куповину возила;

 -куповину, адаптацију, реконструкцију и текуће одржавање пословног/производног/магацинског простора;

 Захтев за доделу бесповратних средстава се подноси Фонду за развој и то достављањем попуњеног обрасца за пријаву, као и пратеће документације којом се доказује испуњеност услова из овог програма, електронским путем.

 Јавни позив је отворен до утрошка средстава, а најкасније до 30.06.2025. године.